Z Á P I S N I C A
zo zasadnutia Obecného zastupiteľstva v Rakoviciach  
konaného dňa  29. apríla 2010 

Prítomní:

Starosta obce    -     Dušan Daloš                         

Poslanci OZ     -     Ján Hevier
		        Milan Kubík	                                
                               Miroslav Masár
		        Ing. Július Šmýkal	
		        Igor Zábrodský	

Ostatní prítomní:     Ing. Lucie Duračková – obecná kontrolórka     
		         Jarmila Chnápková – zapisovateľka
                                Janka Horylová		                    

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Oslavy MDD
4.	Rakovické hody 2010
5.	Prenájom Kuboty
6.	Rôzne

R o k o v a n i e :

Bod 1. Otvorenie zasadnutia a určenie overovateľov zápisnice.

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov p. Milana Kubíka a Miroslava Masára.

Bod 2. Kontrola uznesení.

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 

Hlasovanie:
Počet prítomných poslancov:       5
Počet prítomných poslancov pri hlasovaní:  5
Hlasovanie:   za  :          5
	          proti:        0	
                     zdržal sa:  0
U z n e s e n i e  č.  19/2010
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3.  Oslavy MDD

Starosta obce p. Dušan Daloš oboznámil poslancov s tým, že predseda Poľovníckeho združenia Dolinka v obci Veselé oslovil starostu obce s tým, že na medzinárodný deň detí by chceli v základnej škole pre deti usporiadať prezentáciu činnosti poľovníckeho združenia, poľovníckej kynológie, sokoliarstva a prezentáciu poľovníckych tradícií a zvykov. Táto prezentácia by sa uskutočnila dňa 30.5.2010 o 14,00 hodine v areáli školy. V tomto termíne však aj obec usporadúva pre deti našej obce oslavy MDD. Pri príležitosti osláv MDD sa v základnej škole každoročne usporadúva športová olympiáda. Tento rok bude trochu skôr, teda 14. mája 2010, nakoľko prídu deti z družobnej obce Rakovice a zo Základnej školy s materskou školou Čimelice. Starosta dal poslancom na zváženie, či budeme robiť obecné oslavy, prípadne sa pridáme k poľovníkom. Poslanec Igor Zábrodský navrhol, že každý rok sa robia pre deti oslavy formou súťaží, tak prečo nie aj tento. Keďže v škole bude prezentácia o 14,00 hodine, navrhol začiatok súťaží obecných o 16,00 hodine a miesto: futbalové ihrisko v Rakoviciach. Pre deti budú zabezpečené rôzne súťaže a spoluorganizátorom bude Dobrovoľný hasičský zbor v Rakoviciach. Starosta zabezpečí medaile pre víťazov a sladké odmeny pre všetkých súťažiacich. Atrakcie pre deti zabezpečí starosta len v prípade sponzorského príspevku. Starosta dal o podujatí hlasovať.

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  20/2010
Obecné zastupiteľstvo v Rakoviciach
s c h v a ľ u j e
uskutočniť oslavy MDD v obci Rakovice dňa 30.5.2010 o 16,00 hodine na ihrisku v Rakoviciach a zabezpečiť medaile  pre víťazov a  sladkosti pre všetkých súťažiacich.

Bod 4.  Rakovické hody 2010

V roku 2010 vychádzajú hody na dni 2., 3. a 4. júla 2010. Poslanec Ján Hevier navrhol, aby sa usporiadali cez hody všetky kultúrno-spoločenské akcie, ktoré sa obvykle usporadúvajú – turnaj v kopaní jedenástok, súťaž v držaní piva a pití piva, kolkársky turnaj neregistrovaných. V minulom roku sa súťaž v držaní a pití piva ani neuskutočnila, nakoľko tu bola návšteva z Čiech a nestíhali sa robiť všetky súťaže. Občania však boli sklamaní, tešili sa na súťaže.  Obec každoročne prispieva na ceny pre víťazov finančnou čiastkou, pre 1. cenu v súťaži kolkárskeho turnaja a pre kopanie jedenástok to býva cena vo výške 50,- EUR. V sobotu  sa o 14,00 hodine  uskutoční súťaž s historickou hasičskou technikou. Ján Hevier ako predseda Dobrovoľného hasičského zboru v Rakoviciach prisľúbil pomoc pri všetkých potrebných prácach a organizácií súťaží. Pre omšu, ktorá sa uskutoční v nedeľu, bude potrebné zabezpečiť pred kostol lavičky. Na hody  prichádza do obce aj lunapark s kolotočmi. Poslanec Miroslav Masár povedal, že v minulom roku sa usporiadala výstava „Šikovné ruky“, kde sa občania prezentovali svojimi výrobkami a zbierkami. Navrhol osloviť poľovníkov vo Veselom o usporiadanie výstavy s poľovníckou tematikou. V piatok sa na dvore miestneho pohostinstva uskutoční posedenie s country skupinou Jako kedy, v sobotu tanečná zábava so skupinou DISK. V nedeľu o 16,00 hodine to bude koncert Dychovej hudby Veselanka.  Organizátorom kultúrno-spoločenských podujatí je obec. Nemáme žiadne vhodné priestory na usporiadanie týchto podujatí, preto spolu s pánom Jozefom Búšom ju obec organizuje na dvore miestneho pohostinstva. Starosta obce dal o návrhoch poslancov k usporiadaniu hodových slávností v roku 2010 hlasovať.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	          
                    zdržal sa:   0

U z n e s e n i e   č. 21/2010
Obecné zastupiteľstvo v Rakoviciach
s c h v a ľ u j e 
usporiadanie kultúrno-spoločenských a športových podujatí na Rakovických hodoch 2010:
a)	posedenie pri country skupine Jako-kedy v piatok dňa 2.7.2010 na dvore miestneho pohostinstva
b)	súťaž dobrovoľných hasičských zborov s historickou hasičskou technikou v spolupráci s DHZ Rakovice dňa 3.7.2010 o 14,00 hodine, kde obec zabezpečí občerstvenie pre súťažiacich
c)	tanečnú zábavu dňa 3.7.2010 na priestranstve za miestnym pohostinstvom s tanečnou skupinou DISK, kde obec zabezpečí organizačne aj finančne hudobnú produkciu 
d)	kolkársky turnaj neregistrovaných v dňoch 2.7., 3.7. a 4.7.2010, kde obec zabezpečí  spolu s kolkárskym oddielom ceny pre víťazov,  1. cena bude finančná čiastka 50,- EUR 
e)	súťaž v kopaní jedenástok dňa 3.7.2010, kde obec zabezpečí spolu s kolkárskym oddielom ceny pre víťazov, 1. cena bude finančná čiastka 50,- EUR,
f)	súťaž v pití piva a držaní piva dňa 4.7.2010,
g)	posedenie pri dychovej hudbe VESELANKA dňa 4.7.2010 o 16,00 hodine, kde obec zabezpečí organizačne a finančne hudobnú produkciu.

Bod 5.  Prenájom Kuboty

Starosta obce predniesol prítomným poslancom, že občania sa na neho obracajú s tým, že by potrebovali doviesť nejaký materiál, podrviť konáre mimo upratovania, prípadne odhrnúť sneh - potrebovali by služby, ktoré vykonáva náš traktor Kubota. Traktor je plne využívaný na úpravu, čistenie verejných priestranstiev, na odvoz, drvenie biologického odpadu v obci. Obec zabezpečuje pre všetkých občanov jarné a jesenné upratovanie. Vtedy majú drvenie a odvoz odpadu všetci občania zabezpečené od obce. Ale keď by chceli napríklad drviť konáre v inom termíne, navrhuje poslanec Igor Zábrodský poskytnúť im tieto služby za úhradu. V zime sme si sami zabezpečovali údržbu miestnych komunikácií a chodníkov. Zo susednej obce nás tiež prosili, keď napadalo veľa snehu, mali pohreb na cintoríne, potrebovali odhrnúť sneh. Obec by mohla poskytovať služby traktora Kubota našim občanom a v prípade potreby aj cudzím. Poslanec Milan Kubík  navrhol pre našich občanov cenu za poskytnuté služby – prenájom Kuboty sumu 10,- eur za jednu aj začatú motohodinu. Pre cudzích bola navrhnutá suma 25,- eur za motohodinu. Poslanec Igor Zábrodský povedal, že je to málo. Obec však nechce zarábať na poskytovaní služieb občanom. Poslanec Kubík navrhol pre cudzích sumu 20,- eur za motohodinu. Poskytovať sa budú služby traktora Kubota: kosenie, drvenie, odhŕňanie snehu, dovoz a odvoz materiálu z blízkeho okolia. Starosta dal o návrhoch hlasovať.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  22/2010
Obecné zastupiteľstvo v Rakoviciach
s c h v a ľ u j e           
a) prenájom traktora Kubota pre občanov obce Rakovice a pre občanov vlastniacich nehnuteľnosť v obci Rakovice v sume 10,00  eur za každú aj začatú motohodinu pre kosenie, drvenie konárov mimo termínov, kedy zabezpečuje drvenie obec, dovoz a odvoz materiálu, odhŕňanie snehu,
b)  prenájom traktora Kubota pre právnické osoby a fyzické osoby podnikateľov sídliacich v obci Rakovice a pre cudzích občanov a právnické osoby v sume 20,00  eur za každú aj začatú motohodinu pre kosenie, drvenie konárov, dovoz a odvoz materiálu, odhŕňanie snehu a podobne.

Bod 6. Rôzne

6.1.
Ďalej starosta obce informoval prítomných poslancov,  že Združenie miest a obcí regiónu Jadrovej elektrárne Jaslovské Bohunice každoročne organizuje zahraničné pracovné cesty pre starostov a primátorov združenia. V tomto roku je obsahom pracovnej cesty Jadrová energetika v Bavorsku v dňoch 1. -5. júna 2010 spoznanie systému energetiky, samosprávy a krajiny. Účastníci navštívia Jadrovú elektráreň Isar pri Landshute. Predbežná cena za pracovnú cestu je 720,- eur. V celkovej cene sú započítané náklady na dopravu, ubytovanie, časť nákladov na stravovanie, sprievodcovské a tlmočnícke služby, poplatky za prehliadky  a ďalšie režijné náklady. Z celkovej ceny časť nákladov hradí aj ZMO. V cene nie sú započítané náklady na vreckové, stravné a liečebné náklady do zahraničia. Zástupca starostu obce p. Miroslav Masár navrhol schváliť pracovnú cestu starostovi obce a zároveň schváliť aj náklady na vreckové vo výške 40 % a stravné na uvedenú pracovnú cestu v súlade so zákonom  č. 283/2002 Z. z. o cestovných náhradách. Poslanci nemali k návrhu pripomienky a jednohlasne ho schválili. 
Hlasovanie:
Počet poslancov:       5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :           5   
	          proti:         0  
                      zdržal sa:  0 

U z n e s e n i e    č. 23/2010
Obecné zastupiteľstvo v Rakoviciach
s c h v a ľ u j e
uhradiť náklady na zahraničnú pracovnú cestu Jadrová energetika v Bavorsku v dňoch 1. júna až 5. júna 2010 starostovi obce Dušanovi Dalošovi a náklady na vreckové vo výške 40 % a stravné na uvedenú pracovnú cestu v súlade so zákonom  č. 283/2002 Z. z. o cestovných náhradách.  

6.2.
Starosta obce oznámil poslancom, že spoluvlastníčky pozemku p. č. 806/51 p. Katarína Brezinová a Eva Brezinová, ktorý sa nachádza pod existujúcou kolkárňou, súhlasili s jej odpredajom obci Rakovice za cenu 10,00 eur za 1 m2.  Výmera pozemku je 312 m2. Cena spolu tvorí čiastku 3.120,00 eur. Obec dá vypracovať zmluvu a uhradí výdavky na overenie podpisu na zmluve a výdavky spojené s vkladom vlastníckeho práva do katastra nehnuteľností. Kúpna cena bude predávajúcim uhradená do 7 dní od podpisu zmluvy na ich účet, každej vo výške ich spoluvlastníckeho podielu. Starosta dal o odkúpení pozemku hlasovať.

Hlasovanie:
Počet poslancov:       5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :           5   
	          proti:         0  
                      zdržal sa:  0 

U z n e s e n i e    č. 24/2010
Obecné zastupiteľstvo v Rakoviciach
s c h v a ľ u j e
odkúpenie pozemku parcelné číslo 806/51 – zastavané plochy a nádvoria o výmere  312 m2  v súlade so zásadami hospodárenia s majetkom obce Rakovice od vlastníčok nehnuteľnosti podľa listu vlastníctva č. 68 – pani Kataríny Brezinovej, nar. 15.02.1951, a pani Evy Brezinovej, nar. 19.11.1972, obe trvale bytom Rakovice č. 139. Kúpna cena za pozemok je 10,00 eur za 1 m2, spolu vo výške 3.120,00 eur a bude vyplatená do 7 dní po podpise zmluvy na účet predávajúcich, každej suma 1.560,00 eur podľa veľkosti ich spoluvlastníckeho podielu.  

6.3.
Starosta obce predložil poslancom žiadosť Základnej školy s materskou školou Rakovice o zakúpenie medailí v počte 72 kusov na športovú olympiádu pri príležitosti MDD, ktorá sa uskutoční dňa 14.5.2010 z dôvodu návštevy detí a vyučujúcich z partnerskej školy z Čiech. Zároveň prosia o zakúpenie 30 kusov medailí aj pre deti v materskej škole. Obec každoročne kupuje na športovú olympiádu medaile, poslanec Ján Hevier navrhol, aby sa aj tento rok zakúpili. Starosta dal o návrhu hlasovať.
 
Hlasovanie:
Počet poslancov:       5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :           5   
	          proti:         0  
                      zdržal sa:  0 
 
U z n e s e n i e   č.  25/2010
Obecné zastupiteľstvo v Rakoviciach
s c h v a ľ u j e           
zakúpiť 72 kusov medailí pre základnú školu a 30 kusov medailí pre materskú školu v Rakoviciach na športovú olympiádu, ktorá sa uskutoční dňa 14.5.2010.

6.4.
Starosta obce informoval prítomných poslancov, že s firmou J.M.L.I. s.r.o. Rakovice rokoval o prenájme pozemku, kde bude stáť Zberný dvor. Zmluva na prenájom pozemku bola uzatvorená na 20 rokov. Ročná cena za prenájom 1 m2 pozemku je 0,01 eur (1 cent), schválená uznesením č. 17/2010 zo dňa 26.3.2010.  Pri výmere pozemku 483 m2 je to 4,83 eur ročne.

U z n e s e n i e   č.  26/2010
Obecné zastupiteľstvo v Rakoviciach
b e r i e   n a   v e d o m i e  
informácie starostu obce o podpísaní zmluvy na prenájom pozemku o výmere 483 m2  s firmou J.M.L.I. spol. s r.o. Rakovice za cenu 0,01 eur za 1 m2 ročne pre vybudovanie Zberného dvora v Rakoviciach. 

6.5.
Kontrolórka obce Ing. Duračková odporučila, aby sa zohľadnila v rozpočte kúpa pozemku pod kolkárňou  a zohľadnili náklady na vybudovanie zberného dvora v Rakoviciach. Bolo by potrebné pripraviť do ďalšieho zasadnutia zmenu kapitálového rozpočtu. Ďalej odporučila vypracovanie zásad odmeňovania poslancov, ktoré je potrebné schváliť na základe novely zákona č. 369/1990 Zb. o obecnom zriadení.
       
U z n e s e n i e    č. 27/2010 
Obecné zastupiteľstvo v Rakoviciach
b e r i e   n a   v e d o m i e
a)  odporúčanie kontrolórky obce Ing. Duračkovej na zmenu kapitálového rozpočtu,
b) odporúčanie kontrolórky obce Ing. Duračkovej na schválenie zásad odmeňovania poslancov.

6.6.
Podľa zákona č. 357/2004 Z. z. o ochrane verejného záujmu pri výkone funkcií verejných funkcionárov je verejný funkcionár - starosta obce povinný predložiť do 31. marca písomné oznámenie funkcií, zamestnaní, činností a majetkových pomerov za prechádzajúci kalendárny rok osobitnej komisii obecného zastupiteľstva. Komisia pre ochranu verejného záujmu, ktorá je zložená z poslancov obecného zastupiteľstva, nemala pri oboznámení sa s oznámením podaným starostom pochybnosti s úplnosťou alebo pravdivosťou údajov. Oznámenie starostu obce podľa tohto zákona je uložené v registratúre obecného úradu pod spisovou značkou 129/2010.

U z n e s e n i e    č. 28/2010 
Obecné zastupiteľstvo v Rakoviciach
b e r i e   n a   v e d o m i e
konštatovanie komisie pre ochranu verejného záujmu, že bola splnená povinnosť verejného funkcionára – starostu obce podaním oznámenia funkcií, zamestnaní, činností a majetkových pomerov podľa Zákona č. 357/2004 Z. z. o ochrane verejného záujmu.

6.7.
Poslanec Ján Hevier sa pýtal starostu, či už je dokončený chodník na cintoríne. Vyzerá, že nie je dokončený, niekde nie sú medzery zapieskované. Starosta povedal, že z dôvodu nepriaznivého počasia sa chodník zatiaľ nedokončil. Bude kontaktovať firmu, ktorá práce vykonávala, kedy chodník prídu dokončiť a odovzdať.   

U z n e s e n i e    č. 29/2010 
Obecné zastupiteľstvo v Rakoviciach

b e r i e   n a   v e d o m i e
informácie starostu o prácach na chodníku na cintoríne v Rakoviciach.

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Milan Kubík                       .............................................

                                           Miroslav Masár                  ..............................................

Zápisnicu zapísala:            Jarmila Chnápková             .............................................

                                                  Dušan   D a l o š
                                                  starosta obce